Σ.Π.Α. Καρδίτσας

Ο Σύλλογος Πετοσφαίρισης Αθλητών Καρδίτσας είναι ελληνικό αθλητικό σωματείο που δραστηριοποιείται στην πόλη της Καρδίτσας, στον ομώνυμο νομό, όπου και βρίσκεται η έδρα του, το Κλειστό Γυμναστήριο Καρδίτσας. Επίσημο έτος ίδρυσής του είναι το 1987 και χρώματα του το κόκκινο και το λευκό. Ο σύλλογος διατηρεί τμήματα πετοσφαίρισης όλων των ηλικιών.

 Τμήμα πετοσφαίρισης ανδρών 
 Ιστορικό 
Η πρώτη ονομασία του συλλόγου, ο οποίος ιδρύθηκε το 1987, ήταν «Σύλλογος Φίλων Volley Καρδίτσας Οι Παλαίμαχοι».«Ιστορικό» , επίσημος ιστότοπος του Σ.Π.Α. Καρδίτσας. Το σημερινό του όνομα το απέκτησε, δύο χρόνια μετά, το 1989.

Κατά την αγωνιστική περίοδο 1995-96, με προπονητή και πετοσφαιριστή το Λορέντζο Ρόνζι, ο Σ.Π.Α.Κ. ανήλθε για πρώτη φορά σε πανελλαδικό πρωτάθλημα και συγκεκριμένα σε εκείνο της Γ' Εθνικής Κατηγορίας. Ωστόσο η παραμονή του υπήρξε μονοετής, καθώς επέστρεψε στο τοπικό πρωτάθλημα την επόμενη άνοιξη.

Η επιστροφή του συλλόγου στη Γ' Εθνική Κατηγορία πραγματοποιήθηκε με προπονητή τον Νίκο Νεοχωρίτη κατά την περίοδο 1999-00. Την επόμενη περίοδο, 2000-01, τερμάτισε στη δεύτερη θέση της βαθμολογικής κατάταξης, παραμένοντας πάντα στην ίδια κατηγορία. Το 2001-02, αν και εισήλθε στην τετράδα των Play Off, απέτυχε και πάλι να αναρριχηθεί σε υψηλότερη κατηγορία. Ωστόσο ο στόχος επετεύχθη τελικά την επόμενη περίοδο, 2002-03, οπότε μέσω αγώνα μπαράζ έλαβε το εισιτήριο για τη Β' Εθνική Κατηγορία.

Δυο χρόνια αργότερα, το 2004-05, ο σύλλογος ολοκλήρωσε τις αγωνιστικές του υποχρεώσεις δεύτερος, μόλις ένα πόντο πίσω από το Φοίνικα Σύρου, κερδίζοντας το δικαίωμα να ανέλθει ένα σκαλί ψηλότερα, στην Α2 Εθνική Κατηγορία, όπου και παρέμεινε για δύο έτη. Τα οικονομικά προβλήματα που εμφανίστηκαν, ωστόσο, στην πορεία έφεραν αναπόφευκτα αγωνιστική κάμψη, με αποτέλεσμα να υποβιβαστεί ο σύλλογος την άνοιξη του 2007 στη Β' Εθνική. Χάρις στην πολιτική οικονομικής εξυγίανσης που ακολούθησε η διοίκηση αλλά και στη στήριξη τοπικών επιχειρηματιών με χορηγίες, ο Σ.Π.Α.Κ. επέστρεψε στην Α2 Εθνική Κατηγορία μετά τη λήξη της περιόδου 2008-09, με μόλις μία ήττα παθητικό. Προπονητής του συλλόγου, καθώς και την επόμενη χρονιά, ήταν ο Βούλγαρος Δημητάρ Ιόβτσεφ.«Σ.Π.Α. Καρδίτσας: Διαζύγιο με Ιόβτσεφ!» , άρθρο στον ιστότοπο Athlisi.com, 3 Ιουνίου 2010.

Κατά την περίοδο 2009-10 η ομάδα τερμάτισε στη 10η θέση του βαθμολογικού πίνακα της Α2 Εθνικής Κατηγορίας, εξασφαλίζοντας την παραμονή του.

Κατά την τρέχουσα αγωνιστική περίοδο, 2010-11, ο Σ.Π.Α. Καρδίτσας αγωνίστηκε στο Πρωτάθλημα της Α2 Εθνικής Κατηγορίας. 

Πρόεδρος είναι ο Ηλίας Αντωνίου και έφορος του τμήματος ο Ανδρέας Αντωνίου.«Σ.Π.Α. Καρδίτσας» , πληροφορίες στον επίσημο ιστότοπο της Ε.Ο.ΠΕ. Καθήκοντα προπονητή διατηρεί ο Λορέντζο Ρόνζι,«Επίσημα νέος προπονητής στον ΣΠΑΚ» , άρθρο στον ιστότοπο Karditsalive.net, 16 Ιουνίου 2010. στην τρίτη του θητεία στο σύλλογο, ενώ βοηθός του είναι ο Σοφοκλής Θεοδωρίδης. 

Ρόστερ παλαιότερων ετών
2010-11
Ακολουθεί το ρόστερ για την περίοδο 2010-11: 

ΑριθμόςΟνοματεπώνυμοΗμερ. γενν.ΘέσηΎψοςΕθνικότητα    Πετοσφαιριστές 01Ιωνάς Ρεζκ25/01/1991 Περιφερειακός1.8520px|Έλληνας02Αλέξανδρος Χήρας28/05/1988 Κεντρικός1.9820px|Έλληνας06Λουί Πιερ Μαινβίλ04/03/1986 Κεντρικός2.0020px|Καναδός07Κυριάκος Τσοπάνογλου18/12/1986Λίμπερο1.7320px|Έλληνας08Φώτης Αλεξίου12/05/1979 Διαγώνιος1.8920px|Έλληνας09Σάκης Αλεξίου16/10/1981 Διαγώνιος1.8520px|Έλληνας10Τάσος Παπαγεωργίου25/02/1985Κεντρικός1.8820px|Έλληνας11Χρήστος Ρούσσος01/11/1991Λίμπερο1.7020px|Έλληνας13Κωνσταντίνος Γιαννουσάς29/05/1982Αμυντικός1.8320px|Έλληνας14Θεόφιλος Τσολάκος02/08/1991 Κεντρικός1.9420px|Έλληνας15Σταμάτης Νεδιλάκης27/09/1981 Πασαδόρος1.8820px|Έλληνας17Χρυσόστομος Κολτσιάκης06/02/1990 Αμυντικός1.8920px|Έλληνας18Αστέριος Γκανάς24/06/1979Αμυντικός1.9520px|Έλληνας    Προπονητής Λορέντζο Ρόνζι Coach 20px|Ελληνας   Δεδομένα: Φεβρουάριος 2011

Τίτλοι
 Α' ΕΣΠΕΚΕΛ: 2000, 2016, 2018, 2023
 Κυπελλο ΕΣΠΕΚΕΛ: 2018
Φιναλίστ: 2016

Έδρα
Έδρα του συλλόγου είναι το Κλειστό Γυμναστήριο Καρδίτσας, χωρητικότητας 600 θέσεων.

 Παραπομπές 

 Εξωτερικοί σύνδεσμοι 
 Σ.Π.Α. Καρδίτσας, επίσημος ιστότοπος του συλλόγου.

Κατηγορία:Αθλητικοί σύλλογοι Καρδίτσας
Κατηγορία:Ιδρύσεις αθλητικών συλλόγων το 1987
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Κ.ΕΛ.